CELEX: 32012R0991
Language: sl
Date: 2012-10-25 00:00:00
Title: Izvedbena uredba Komisije (EU) št. 991/2012 z dne 25. oktobra 2012 o izdaji dovoljenja za cinkov klorid hidroksid monohidrat kot krmni dodatek za vse živalske vrste  Besedilo velja za EGP

26.10.2012   
            
            
               SL
            
            
               Uradni list Evropske unije
            
            
               L 297/18
            
         IZVEDBENA UREDBA KOMISIJE (EU) št. 991/2012
   z dne 25. oktobra 2012
   o izdaji dovoljenja za cinkov klorid hidroksid monohidrat kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1), zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za dovoljenje za cinkov klorid hidroksid monohidrat. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za cinkov klorid hidroksid monohidrat kot krmni dodatek za vse živalske vrste in njegovo uvrstitev v kategorijo dodatkov „nutritivni dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 26. aprila 2012 (2) navedla, da cinkov klorid hidroksid monohidrat v predlaganih pogojih uporabe nima škodljivega vpliva na zdravje živali in ljudi ali okolje ter da je lahko pomemben vir cinka za vse živalske vrste. Agencija meni, da ni potrebe po posebnih zahtevah v zvezi s poprodajnim nadzorom. Potrdila pa je poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena cinkovega klorid hidroksid monohidrata je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „nutritivni dodatki“ in funkcionalno skupino „spojine elementov v sledovih“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. oktobra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2012; 10(5):2672.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Vsebnost elementa (Zn) v mg/kg popolne krmne mešanice z 12 % vsebnostjo vlage
               
            
                  
                     Kategorija nutritivnih dodatkov. Funkcionalna skupina: spojine elementov v sledovih
                  
               
            
                  3b609
               
               
                  —
               
               
                  zinc chloride hydroxide monohydrate
               
               
                  
                               
                           
                           
                              
                                 Lastnosti dodatka
                              
                              
                                           
                                       
                                       
                                          kemijska formula: Zn5 (OH)8 Cl2 · (H2O)
                                       
                                    
                                           
                                       
                                       
                                          številka CAS: 12167-79-2
                                       
                                    
                                           
                                       
                                       
                                          čistost: najmanj 84 %
                                       
                                    
                                           
                                       
                                       
                                          cinkov oksid: največ 9 %
                                       
                                    
                                           
                                       
                                       
                                          vsebnost cinka: najmanj 54 %
                                       
                                    
                                           
                                       
                                       
                                          delci < 50 μm: pod 1 %
                                       
                                    
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          za identifikacijo kristalne oblike cinkovega klorid hidroksida v krmnem dodatku:
                                          
                                                      —
                                                   
                                                   
                                                      rentgenska difrakcija (XRD).
                                                   
                                                
                                    
                                           
                                       
                                       
                                          Za določanje skupnega cinka v dodatku in premiksih:
                                          
                                                      —
                                                   
                                                   
                                                      EN 15510: atomska emisijska spektrometrija z induktivno sklopljeno plazmo (ICP-AES) ali
                                                   
                                                
                                                      —
                                                   
                                                   
                                                      CEN/TS 15621: atomska emisijska spektrometrija z induktivno sklopljeno plazmo (ICP-AES) po razklopu pod tlakom.
                                                   
                                                
                                    
                                           
                                       
                                       
                                          Za določanje skupnega cinka v posamičnih krmilih in krmnih mešanicah:
                                          
                                                      —
                                                   
                                                   
                                                      atomska absorpcijska spektrometrija (AAS) ali
                                                   
                                                
                                                      —
                                                   
                                                   
                                                      EN 15510 ali CEN/TS 15621.
                                                   
                                                
                                    
                        
               
                  vse živalske vrste
               
               
                  —
               
               
                  —
               
               
                  hišne živali: 250 (skupaj)
                  ribe: 200 (skupaj)
                  druge vrste: 150 (skupaj)
                  popolni in dopolnilni mlečni nadomestki: 200 (skupaj)
               
               
                  
                              1.
                           
                           
                              Za varnost uporabnika: Med ravnanjem je treba nositi zaščito za dihala ter zaščitna očala in rokavice.
                           
                        
                              2.
                           
                           
                              Dodatek se vključi v krmo v obliki premiksa.
                           
                        
               
                  15. november 2022
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.